4657/2022

Bratislava, 14.08.2022

**Výzva na predloženie ponuky**

**k zákazke s nízkou hodnotou na poskytnutie služby podľa § 117 ods. 6 zákona č. 343/2015 Z. z. o verejnom obstarávaní a o zmene a doplnení niektorých zákonov (ďalej len „zákon o verejnom obstarávaní“)**

# I. Identifikačné údaje verejného obstarávateľa

**1. 1 Názov organizácie:** Univerzita Komenského v Bratislave

**Adresa organizácie:** Šafárikovo námestie 6, P.O.BOX 44, 814 99 Bratislava

**IČO:** 00397865

**1.2 Kontaktná osoba:** Mgr. Marianna Kuchárová, odborný referent

Oddelenie centrálneho obstarávania zákaziek

+421  2 9010 2110

marianna.kucharova@uniba.sk

(ďalej len „verejný obstarávateľ“)

# II. Predmet zákazky

**2.1 Názov zákazky:**

Internetové pripojenie pre komerčné subjekty

**2.2 CPV :** 72400000-4 Internetové služby

**2.3 NUTS kód: SK**

**2.4 Opis predmetu zákazky:**

Predmetom zákazky je poskytnutie služieb internetového pripojenia pre potreby komerčných subjektov pripojených v počítačovej sieti Univerzity Komenského v Bratislave, v definovanom bode pripojenia, definovaným rozhraním a požadovanou kapacitou garantovaného a neagregovaného pripojenia.

Podrobný opis predmetu zákazky je uvedený v Prílohe č. 1 – Opis predmetu zákazky

Predmet zákazky nie je rozdelený na časti. Ponuku musí uchádzač predložiť na celý predmet zákazky.

# III. Administratívne informácie

## 3.1 Lehota dodania predmetu zákazky:

Prvotné pripojenie- do 7 dní od nadobudnutia účinnosti zmluvy.

Služby, ktoré sú predmetom zmluvy o poskytnutí služby sa pre jednotlivé fakulty a súčasti Univerzity Komenského v Bratislave budú poskytovať v lehote troch rokov odo dňa nadobudnutia účinnosti zmluvy.

## 3.2 Predpokladaná hodnota zákazky :

71 856,50 Eur bez DPH

##  3.3 Obhliadka miesta realizácie predmetu zákazky:

Verejný obstarávateľ odporúča obhliadku miesta realizácie aj vzhľadom na to, že predložená cenová ponuka bude záväzná a nebude možné ju meniť.

Termín obhliadky je potrebné dohodnúť vopred s kontaktnou osobou:

Ing. Ing. Pavel Beňo, Ph.D.,

+421 911 117 560

pavel.beno@uniba.sk

Počas obhliadky bude sprístupnené len miesto realizácie predmetu zákazky, verejný obstarávateľ nebude poskytovať usmernenia ani odpovede na otázky týkajúce sa predmetu zákazky.

## 3.4 Zdroj financovania:

1. Predmet zákazky bude financovaný z vlastných zdrojov Univerzity Komenského v Bratislave.
2. Preddavok sa neposkytuje.
3. Predmet zákazky bude uhrádzaný bezhotovostným prevodom na základe faktúry.
4. Súčasťou faktúry bude dodací list, preberací protokol, servisný list, prípadné iný doklad preukazujúci poskytnutie, dodanie a uskutočnenie predmetu zákazky. Daný doklad musí byť podpísaný obidvoma zmluvnými stranami.
5. Splatnosť faktúry je 30 dní od jej predloženia a odsúhlasenia verejným obstarávateľom.

## 3.5 Spôsob určenia ceny:

1. Cena za predmet zákazky musí byť stanovená v zmysle zákona č. 18/1996 Z. z. o cenách v znení neskorších predpisov. Navrhovaná cena musí byť v súlade s § 2 citovaného zákona o cenách.
2. Cena zahŕňa všetky náklady súvisiace s poskytnutím predmetu zákazky a bude vyjadrená ako konečná cena.
3. Navrhovaná cena musí byť vyjadrená v mene Euro v súlade so zákonom č. 659/2007 Z. z. o zavedení meny euro v Slovenskej republiky a o zmene a doplnení niektorých zákonov v znení neskorších predpisov.
4. Celková cena za predmet zákazky musí byť zaokrúhlená najviac na 2 desatinné miesta.
5. Ak uchádzač nie je platcom DPH, na túto skutočnosť upozorní verejného obstarávateľa v Prílohe č. 2 – Návrh na plnenie kritéria na vyhodnotenie ponúk. Ak uchádzač nie je platcom DPH, ním uvedená cena bude považovaná za konečnú aj v prípade, ak by sa počas plnenia predmetu zákazky stal platiteľom DPH. V prípade, ak uchádzač je platiteľom DPH, avšak jeho sídlo je v inom členskom štáte EÚ alebo sídli mimo EÚ, uvedie v ponuke cenu, ktorá bude rozdelená na ním navrhovanú cenu bez DPH, výšku DPH a cenu s DPH podľa slovenských všeobecne záväzných právnych predpisov (sadzba DPH 20%), aj keď samotnú DPH nebude v súlade s komunitárnym právom fakturovať.
6. Verejný obstarávateľ opraví Vašu ponuku, ak Vaša ponuka nebude v súlade so zákonom o DPH, prípadne inými všeobecne záväznými právnymi predpismi, ktorých porušenie alebo nedodržanie by malo vplyv na konečnú cenu zákazky. Takýto úkon sa nepovažuje za zmenu ponuky.

## 3.6 Typ zmluvy:

Zmluva o poskytovaní služieb

Znenie zmluvy je záväzné, uchádzači nie sú oprávnení ho meniť a tvorí Prílohu č. 3 tejto výzvy.

V prípade pripomienok k zmluve je potrebné, aby uchádzači využili inštitúty uvedené v zákone o verejnom obstarávaní (žiadosť o vysvetlenie). Verejný obstarávateľ nepožaduje predložiť podpísaný návrh zmluvy ako súčasť ponuky, pričom uchádzač berie na vedomie, že predložením ponuky súhlasí so zmluvnými podmienkami, ktoré tvoria Prílohu č. 3 tejto výzvy.

## 3.7 Miesto realizácie:

- bod pripojenia- Univerzita Komenského v Bratislave

 Šafárikovo námestie 6

 814 99 Bratislava

* bod pripojenia- Slovenské peeringové centrum SIX

 Námestie slobody 17

 811 06 Bratislava

## 3.8 Lehota a spôsob predkladania ponúk:

25.08.2022, 14:00

Ponuky žiadame predložiť elektronicky v súlade s § 49 ods. 1 písm. a) zákona o verejnom obstarávaní prostredníctvom systému JOSEPHINE na webovej adrese danej zákazky https://josephine.proebiz.com/sk/tender/29580/summary

V prípade nejasností týkajúcich sa požiadaviek uvedených vo Výzve alebo inej sprievodnej dokumentácií, môže záujemca elektronicky požiadať verejného obstarávateľa v systéme JOSEPHINE prostredníctvom záložky „KOMUNIKÁCIA“ o ich vysvetlenie. Záujemca musí svoju žiadosť doručiť verejnému obstarávateľovi dostatočne vopred pred uplynutím lehoty na predkladanie ponúk, tak aby mal verejný obstarávateľ dostatok času na spracovanie a doručenie odpovede všetkým záujemcom. O doručení správy bude záujemca informovaný prostredníctvom notifikačného e-mailu.

Verejný obstarávateľ si vyhradzuje právo predĺžiť lehotu na predkladanie ponúk.

Ponuka sa predkladá v štátom, teda v slovenskom jazyku, resp. v českom jazyku.

Uchádzač môže predložiť iba jednu ponuku.

Na ponuku predloženú po uplynutí lehoty na predkladanie ponúk nebude verejný obstarávateľ prihliadať

## 3.9 Kritérium na vyhodnotenie ponúk:

Najnižšia celková cena v EUR s DPH.

Úspešným uchádzačom sa stane ten, ktorého ponuka sa umiestni na prvom mieste v poradí, pričom vyhovuje všetkým požiadavkám verejného obstarávateľa uvedených v tejto výzve.

# IV. Obsah ponuky

1. ***Všeobecné informácie*** týkajúce sa uchádzača (názov alebo obchodné meno, adresa sídla alebo miesta podnikania, IČO, štatutárny orgán),
2. Vyplnený ***Návrh na plnenie kritéria na vyhodnotenie ponúk***, ktorý tvorí Prílohu č. 2 tejto výzvy
3. ***Čestné vyhlásenie,*** ktoré tvorí prílohu č. 4 tejto výzvy.

V. Ostatné

1. Všetky náklady a výdavky spojené s prípravou a predložením ponuky znáša uchádzač bez finančného nároku voči verejnému obstarávateľovi a bez ohľadu na výsledok.
2. V prípade, ak plánujete prenesenie daňovej povinnosti v zmysle zákona č. 202/2004 Z. z. o dani z pridanej hodnoty v znení neskorších predpisov na verejného obstarávateľa, uveďte túto informáciu do svojej ponuky, konkrétne do Prílohy č. 2 tejto výzvy.
3. Verejný  obstarávateľ vylúči z verejného obstarávania uchádzača, ak vo vzťahu k nemu existuje podozrenie na konflikt záujmov aspoň jednej z osôb podieľajúcich sa na príprave zákazky a/alebo vyhodnotení predložených ponúk a takéto podozrenie nie je možné inými úspešnými opatreniami odstrániť.
4. Verejný obstarávateľ bude pri vyhodnocovaní ponúk postupovať tzv. „superreverzným spôsobom“ čiže vyhodnocovanie bude prebiehať podľa poradia predložených návrhov na plnenie kritéria. Verejný obstarávateľ sa bude zaoberať ponukou najskôr prvého v poradí podľa vyššie uvedeného spôsobu, následne, ak prvý v poradí nesplní požiadavky verejného obstarávateľa, bude sa zaoberať ponukou druhého, prípadne aj ďalšími v poradí.
5. Verejný obstarávateľ nesmie uzavrieť zmluvu s uchádzačom, ktorý podľa § 11 ods. 1 zákona o verejnom obstarávaní má povinnosť zapisovať sa do registra partnerov verejného sektora a nie je zapísaný v registri partnerov verejného sektora, alebo ktorého subdodávatelia alebo subdodávatelia podľa osobitného predpisu, ktorí majú povinnosť zapisovať sa do registra partnerov verejného sektora nie sú zapísaní v registri partnerov verejného sektora. Takisto nesmú byť konečným užívateľom výhod takéhoto uchádzača, alebo jeho subdodávateľa osoby uvedené v § 11 ods.1 písm. c) zákona o verejnom obstarávaní. Povinnosť zápisu do registra partnerov verejného sektora upravuje osobitný predpis - zákon č. 315/2016 Z. z. o registri partnerov verejného sektora a o zmene a doplnení niektorých zákonov.
6. Verejný obstarávateľ si vyhradzuje právo zrušiť predmetné verejné obstarávanie v súlade s § 57 zákona o verejnom obstarávaní.
7. V prípade rovnosti predložených cenových ponúk budú vyzvaní tí uchádzači, ktorí predložili najnižšie cenové ponuky, aby ich v lehote nie kratšej ako jeden pracovný deň upravili smerom nadol, prípadne potvrdili ich aktuálnu výšku. Úspešným sa stane uchádzač s najnižšou cenovou ponukou po uplynutí danej lehoty. Tento postup možno aj opakovať.
8. Verejný obstarávateľ uvádza, že v tomto verejnom obstarávaní sa nepoužije elektronická aukcia.
9. Uchádzač musí spĺňať podmienky účasti podľa § 32 ods. 1 písm. e) a f) zákona o verejnom obstarávaní, pričom tieto skutočnosti si vie verejný obstarávateľ overiť sám v dostupných registroch.

V prípade, ak sa vyskytnú pochybnosti o pravdivosti informácií vo vyššie uvedených, dokumentoch, verejný obstarávateľ si vyhradzuje právo požadovať od uchádzača ich dodatočné predloženie.

Verejný obstarávateľ nesmie uzatvoriť zmluvu s uchádzačom, ktorý nespĺňa vyššie uvedené podmienky účasti a ak u neho existuje dôvod na vylúčenie podľa § 40 ods. 6 písm. f) zákona o verejnom obstarávaní (ak konflikt záujmov podľa § 23 zákona o verejnom obstarávaní nemožno odstrániť inými účinnými opatreniami). Prehlásenie o neexistencii konfliktu záujmov tvorí Prílohu č. 4 tejto výzvy.

1. Verejný obstarávateľ môže odmietnuť uzavrieť zmluvu s uchádzačom, u ktorého existuje dôvod na vylúčenie podľa § 40 ods. 8 písm. d) zákona o verejnom obstarávaní (verejný obstarávateľ a obstarávateľ môžu vylúčiť kedykoľvek počas verejného obstarávania uchádzača alebo záujemcu, ak  na základe dôveryhodných informácií, bez potreby vydania predchádzajúceho rozhodnutia akýmkoľvek orgánom verejnej moci, má dôvodné podozrenie, že uchádzač alebo záujemca uzavrel s iným hospodárskym subjektom dohodu narúšajúcu alebo obmedzujúcu hospodársku súťaž, a to bez ohľadu na akýkoľvek majetkový, zmluvný alebo personálny vzťah medzi týmto uchádzačom alebo záujemcom a daným hospodárskym subjektom).
2. Verejný obstarávateľ po vyhodnotení ponúk zašle informáciu o vyhodnotení ponúk všetkým uchádzačom elektronicky prostredníctvom systému JOSEPHINE.
3. Osobné údaje dotknutých osôb, ktoré sú súčasťou tohto procesu verejného obstarávania, sú spracúvané verejným obstarávateľom na vopred vymedzený účel v súlade s Nariadením Európskeho parlamentu a Rady (EÚ) 2016/679 o ochrane fyzických osôb pri spracúvaní osobných údajov a o voľnom pohybe takýchto údajov a zákona č. 18/2018 Z. z. o ochrane osobných údajov a o zmene a doplnení niektorých zákonov.
4. Ak ponuka obsahuje informácie o obchodnom tajomstve a informácie označené ako dôverné podľa § 22 zákona o verejnom obstarávaní, ako aj vo väzbe na ochranu osobných údajov podľa platných právnych prepisov Slovenskej republiky, uchádzač ich v ponuke označí. Verejný obstarávateľ odporúča, aby ponuka uchádzača obsahovala uchádzačom vypracovaný „Zoznam dôverných informácií“ s identifikáciou čísla strany, čísla odseku, bodu a textu obsahujúceho dôverné informácie.

S pozdravom

 .....................................................

 Mgr. Martin Dufala, PhD.

 vedúci

 Oddelenie centrálneho obstarávania zákaziek

**Zoznam príloh:**

Príloha č. 1 – Opis predmetu zákazky

Príloha č. 2 – Návrh na plnenie kritéria na vyhodnotenie ponúk

Príloha č. 3 – Zmluva o poskytovaní služieb

Príloha č. 4 – Čestné vyhlásenie